רפאל האלפערן

הרב רפאל האלפערן (תרפ"ד, ווין - כ' אב, תשע"א) איז געווען א ישראלישער ביזנעסמאן, א תלמיד חכם, א בעל תשובה וואס איז געווען א פראפעסיאנעלער ראַנגלער, ספארטלער, אונטערנעמער, פילאנטראפ, פארשער, שרייבער, און א חרדישער ציבור אקטיוויסט.

ער איז געבוירן א פרומער און דערנאך געווארן אפגעפארן.

הרב האלפערין, דער עלטסטער פון ניין קינדער, איז געבוירן געווארן אין ווין ביי חיים יעקב האלפערין, א באנקיר, אויל-סוחר און בעל-הבית פון א פירמע וואס האט געהאנדלט מיט אלטע כתבי-יד און חיה דולמאן.

אין די 1970ער יארן האט האלפערן שטודירט קאראטע און פארשידענע קאמפקונסטן אין ווייטן מזרח, און ספעציעל אין יאפאן, וואו ער האט באקומען די ראנג פון דאן 5. אין דער יום-כיפור מלחמה האט ער געמאכט הונדערטער קאראטע פארשטעלונגען פאר זעלנער און דעמאָנסטרירט זיין שטאַרקייט דורך ברעכן הויפן ציגל.

זיין פאטער יעקב האלפערן האט געבויט זכרון מאיר אין בני ברק און איז געווען נאנט צום חזון איש.

ער איז א גרויסער ביזנעסמאן מיט צענדליגע אפטיק געשעפטן אין ארץ ישראל.

ער איז אמאל געלאפן פאר בירגערמייסטער פון תל אביב.

ער האט ארויסגעגעבן א כשרע ענציקלאפעדיע "אנציקלופדיה לבית ישראל" ("ענציקלאפעדיע פאר א אידישן שטוב") וואס האלט שוין ביי 150 טויזנט ארטיקלען.

אויך האט ער ארויסגעגעבן א בוך איבער זיינע יארן וואס ער האט זיך פארנומען מיט קערפער געבוי.

אויך האט ער ארויסגעגעבן א בוך איבערן חזון איש, א ביך איבער דער ייחוס פון רבנים, מיטן נאמען "אטלאס עץ החיים" (16 בענדער), און דרײ בענדער אויף דאס לעבן און שאפן פון רש"י.

ער האט אויך געעפֿנט עטליכע ספארטזאלן.

משפחה
אין 1944, צו צוואַנציק יאָר, האָט ער חתונה געהאַט מיט זיין ווייב צפֿורה, און דאָס פּאָרפֿאָלק האָט געהאַט פֿינף קינדער. אין 1961, נאָך 17 יאָר חתונה, האָט ער זיך גע׳גט פֿון זײַן ווײַב, און חתונה געהאַט אין זעלבן יאָר מיט בערטינאַ (בערטי), געבוירן אין בריסל (נפטר אין תש"פ).

וועבלינקען
 א גאלעריע  פון בילדער פון זיינע ראנגלען יארן.

קאַטעגאָריע:בעלי תשובה
קאַטעגאָריע:יידישע ביזנעסלייט